|  |  |
| --- | --- |
|  |  **บันทึกข้อความ** |

ส่วนราชการ กสว. (กง.ปอ.) โทร. 0 ๒๒๔๑ ๙๐๐๐ ต่อ 2112

# ที่ มท ๐๘20.4/ วันที่ มกราคม 2567

**เรื่อง** การจัดส่งข้อมูลสำหรับการทวนสอบรับรองปริมาณก๊าซเรือนกระจก รอบที่ 3

## เรียน อสถ.

1. **เรื่องเดิม**

 1.1 สถ. ได้แต่งตั้งคณะทำงานสนับสนุนการจัดเตรียมข้อมูลสำหรับการทวนสอบรับรองปริมาณก๊าซเรือนกระจก รอบที่ 3 ระดับกรม ประกอบด้วยคณะทำงานย่อย จำนวน 2 คณะ และได้แต่งตั้งคณะทำงานสนับสนุนการจัดเตรียมข้อมูลสำหรับการทวนสอบรับรองปริมาณก๊าซเรือนกระจก รอบที่ 3 ระดับจังหวัด โดยมีอำนาจหน้าที่ในการตรวจสอบความถูกต้องของข้อมูลครัวเรือนที่จัดทำถังขยะเปียก ลดโลกร้อนสำหรับ
การเตรียมการรับการทวนสอบฯ ร่วมกับคณะทำงานประจำ สถ. รวมถึงประสานงาน กำกับ และติดตาม อปท.
ในพื้นที่แก้ไขข้อมูลให้ถูกต้อง และตรวจสอบเอกสารใบสมัคร ทะเบียนข้อมูลครัวเรือน และเอกสารอื่น ๆ ให้ถูกต้อง ครบถ้วน พร้อมทั้งสนับสนุนข้อมูลที่เกี่ยวข้องในการจัดทำเตรียมข้อมูลเพื่อประกอบการรับการทวนสอบฯ **(เอกสาร 1)**

 1.2 สถ. ได้จัดการประชุมซักซ้อมทวนสอบรับรองปริมาณก๊าซเรือนกระจก รอบที่ 3
ในวันพุธที่ 3 มกราคม 2567 เวลา 13.30 น. โดยมีคณะทำงานระดับจังหวัด เข้าร่วมการประชุมฯ ผ่านระบบออนไลน์ Cisco Meeting และคณะทำงานระดับ อปท. เข้าร่วมการประชุมฯ ผ่านเพจ Facebook Live:
กองสิ่งแวดล้อมท้องถิ่น สถ. มท. เพื่อรับฟังการชี้แจงขั้นตอนการตรวจสอบข้อมูล **(เอกสาร 2)**

**2. ข้อเท็จจริง**

 2.1 อบก. กำหนดการประชุมคณะอนุกรรมการพิจารณาโครงการลดก๊าซเรือนกระจกภาคสมัครใจตามมาตรฐานของประเทศไทย T-VER และคณะกรรมการ อบก. ประจำปีงบประมาณ พ.ศ. 2567 ครั้งที่ 4/2567 ในเดือนสิงหาคม 2567 และกำหนดระยะเวลารับคำขอพิจารณาโครงการฯ ภายในวันที่ 8 กรกฎาคม 2567

 2.2 กสว. (กง.ปอ.) กำหนดแผนการดำเนินการทวนสอบรับรองปริมาณก๊าซเรือนกระจก รอบที่ 3 ในพื้นที่ 76 จังหวัด (ข้อมูลผลการดำเนินงาน เม.ย. - ก.ย. 2566) ดังนี้

|  |  |  |  |
| --- | --- | --- | --- |
| **ที่** | **รายการ** | **ระยะเวลา** | **ผู้ดำเนินการ** |
| 1 | แต่งตั้งคณะทำงานตรวจข้อมูล | ภายในวันที่ 29 ธ.ค. 66 | คณะทำงานฯ/สถ. |
| 2 | จัดประชุมเพื่อซักซ้อมแนวทางให้กับ 76 จังหวัด | ระหว่างสัปดาห์ที่ 1 - 2 ของเดือน ม.ค. 67 | คณะทำงานฯ/สถ. |
| 3 | สถจ. 76 จังหวัด ตรวจสอบความถูกต้องข้อมูลผลการจัดทำถังขยะเปียกในระบบ DLA Waste ตามแนวทางที่ สถ. กำหนด พร้อมจัดเตรียม ใบสมัคร เอกสารที่เกี่ยวข้อง | แล้วเสร็จภายในเดือน ม.ค. - มี.ค. 67 | สถจ. 76 จังหวัด/สถ. |
| 4 | คณะทำงานฯจัดทำ Monitoring Report (MR) และส่งให้ผู้ประเมินภายนอก (VVB) | ระหว่างสัปดาห์ที่ 1 - 2 ของเดือน เม.ย. 67 | คณะทำงานฯ/สถ.ผู้ประเมินภายนอก |
| 5 | ผู้ประเมินภายนอกตรวจสอบ Monitoring Report (MR) และกำหนดแผนการทวนสอบ | ระหว่างสัปดาห์ที่ 3 - 4 ของเดือน เม.ย. 67 | ผู้ประเมินภายนอก |
| 6 | ประชุมซักซ้อมจังหวัดเป้าหมายลงพื้นที่ทวนสอบ 76 จังหวัด | ภายในสัปดาห์ที่ 1 ของเดือน พ.ค. 66 | ผู้ประเมินภายนอก |

/**ที่**…

-2-

|  |  |  |  |
| --- | --- | --- | --- |
| **ที่** | **รายการ** | **ระยะเวลา** | **ผู้ดำเนินการ** |
| 7 | ผู้ประเมินภายนอก (VVB) ลงพื้นที่ทวนสอบ | ระหว่างสัปดาห์ที่ 2 - 4 ของเดือน พ.ค. ถึงสัปดาห์ที่ 1 ของเดือน มิ.ย. 67 | ผู้ประเมินภายนอก |
| 8 | ผู้ประเมินภายนอก (VVB) จัดทำรายงานการทวนสอบ (Verification Report) | ระหว่างสัปดาห์ที่ 2 - 4 ของเดือน มิ.ย. 67 | ผู้ประเมินภายนอก |
| 9 | สถ. ตรวจสอบและแก้ไขเล่มรายงานเพื่อความสมบูรณ์และส่งใบสมัครรับรองคาร์บอนเครดิตไปยัง อบก. | ภายในวันที่ 8 ก.ค. 66 | คณะทำงานฯ/สถ. |

 2.3 การดำเนินการรับรองปริมาณก๊าซเรือนกระจกจากโครงการถังขยะเปียก ลดโลกร้อน
มีกระบวนการดำเนินงานให้มีการทวนสอบจากผู้ประเมินภายนอก (Validation and Verification Body :VVB) เพื่อตรวจสอบเอกสารในภาพรวมโดยผู้ประเมินภายนอกจะลงพื้นที่ในจังหวัดต่าง ๆ เพื่อตรวจสอบข้อมูล
การจัดทำถังขยะเปียก ลดโลกร้อนรายเดือนที่ อปท. (DLA Waste) ได้รวบรวมและบันทึกไว้ในระบบสารสนเทศด้านการจัดการขยะมูลฝอยของ อปท. และจะมีการสุ่มตรวจครัวเรือนที่จัดทำถังขยะเปียก ลดโลกร้อน
โดยสุ่มตรวจครัวเรือนเป้าหมายตามข้อมูลที่บันทึกในระบบสารสนเทศฯ และอาจมีการสัมภาษณ์ครัวเรือน
และผู้เกี่ยวข้องในการดำเนินโครงการฯ ซึ่งกระบวนการการทวนสอบจากผู้ประเมินภายนอก รอบที่ 3
จะดำเนินการในห้วงเดือนพฤษภาคม - มิถุนายน 2567

**3. ข้อพิจารณา**

กสว. (กง.ปอ.) พิจารณาแล้วเห็นว่า เพื่อให้การเตรียมการรับการทวนสอบรับรองปริมาณ
ก๊าซเรือนกระจก รอบที่ 3 เป็นไปด้วยความเรียบร้อย และเกิดผลอย่างเป็นรูปธรรม เห็นควรมีหนังสือ
แจ้งจังหวัดพิจารณาดำเนินการตรวจสอบความถูกต้องของข้อมูลครัวเรือนที่จัดทำถังขยะเปียก ลดโลกร้อน
รวมถึงประสานงาน กำกับ และติดตาม อปท. ในพื้นที่แก้ไขข้อมูลให้ถูกต้องและจัดส่งข้อมูลให้ สถ.
ทางไปรษณีย์อิเล็กทรอนิกส์ของเจ้าหน้าที่ผู้สนับสนุนการจัดเตรียมข้อมูลของแต่ละกลุ่มจังหวัด ตามกรอบระยะเวลาที่กำหนด ดังนี้

|  |  |  |
| --- | --- | --- |
| **ครั้งที่** | **ข้อมูล** | **วันที่ส่งข้อมูล** |
| 1 | ข้อมูลเดือน ก.ย. 66 | ภายในวันที่ 12 ม.ค. 67 |
| 2 | ข้อมูลเดือน ส.ค. 66 | ภายในวันที่ 23 ม.ค. 67 |
| 3 | ข้อมูลเดือน ก.ค. 66 | ภายในวันที่ 1 ก.พ. 67 |
| 4 | ข้อมูลเดือน มิ.ย. 66 | ภายในวันที่ 12 ก.พ. 67 |
| 5 | ข้อมูลเดือน พ.ค. 66 | ภายในวันที่ 21 ก.พ. 67 |
| 6 | ข้อมูลเดือน เม.ย. 66 | ภายในวันที่ 4 มี.ค. 67 |

**4. ข้อเสนอ**

 จึงเรียนมาเพื่อโปรดพิจารณา หากเห็นชอบโปรดลงนามในหนังสือที่เสนอมาพร้อมนี้

 (นางสาวปรียาภัทร์ จันทร์ทิพย์)

ผอ.กง.ปอ.……………………………………

หน.กง.ปอ.…………………………………

จนท. ……………………………………….

 ผอ.กสว.



ที่ มท ๐๘20.4/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. 10๓00

 มกราคม 2567

เรื่อง การจัดส่งข้อมูลสำหรับการทวนสอบรับรองปริมาณก๊าซเรือนกระจก รอบที่ 3

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0820.2/ว 5341 ลงวันที่ 28 ธันวาคม 2566

สิ่งที่ส่งมาด้วย กำหนดการและไปรษณีย์อิเล็กทรอนิกส์สำหรับจัดส่งข้อมูลการทวนสอบฯ จำนวน 1 ฉบับ

ตามที่ กรมส่งเสริมการปกครองท้องถิ่นได้แจ้งแต่งตั้งคณะทำงานจัดเตรียมข้อมูลสำหรับ
การทวนสอบรับรองปริมาณก๊าซเรือนกระจก รอบที่ 3 โดยมีท้องถิ่นจังหวัดเป็นหัวหน้าคณะทำงานระดับจังหวัด โดยมีหน้าที่ตรวจสอบความถูกต้องของข้อมูลครัวเรือนที่จัดทำถังขยะเปียก ลดโลกร้อน และขอความร่วมมือองค์กรปกครองส่วนท้องถิ่นดำเนินการแต่งตั้งคณะทำงานสนับสนุนการจัดเตรียมข้อมูลสำหรับการทวนสอบรับรองปริมาณก๊าซเรือนกระจก รอบที่ 3 ระดับองค์กรปกครองส่วนท้องถิ่น พร้อมทั้ง กรมส่งเสริมการปกครองท้องถิ่นได้จัดการประชุมซักซ้อมทวนสอบฯ เมื่อวันพุธที่ 3 มกราคม 2567 เวลา 13.30 น. โดยมีคณะทำงานระดับจังหวัดและคณะทำงานระดับองค์กรปกครองส่วนท้องถิ่นเข้าร่วมการประชุมฯ เพื่อรับฟังการชี้แจงขั้นตอนการตรวจสอบข้อมูล นั้น

กรมส่งเสริมการปกครองท้องถิ่นพิจารณาแล้ว เพื่อให้การเตรียมการรับการทวนสอบฯ เป็นไปด้วยความเรียบร้อย และเกิดผลอย่างเป็นรูปธรรม จึงขอให้จังหวัดพิจารณาดำเนินการตรวจสอบความถูกต้อง
ของข้อมูลครัวเรือนที่จัดทำถังขยะเปียก ลดโลกร้อน รวมถึงประสานงาน กำกับ และติดตามองค์กรปกครองส่วนท้องถิ่นในพื้นที่แก้ไขข้อมูลให้ถูกต้อง และจัดส่งข้อมูลให้กรมส่งเสริมการปกครองท้องถิ่นทางไปรษณีย์อิเล็กทรอนิกส์ของเจ้าหน้าที่ผู้สนับสนุนการจัดเตรียมข้อมูลของแต่ละกลุ่มจังหวัด ตามกรอบระยะเวลา ดังนี้

1. ข้อมูลเดือนกันยายน 2566 ภายในวันที่ 12 มกราคม 2567

2. ข้อมูลเดือนสิงหาคม 2566 ภายในวันที่ 23 มกราคม 2567

3. ข้อมูลเดือนกรกฎาคม 2566 ภายในวันที่ 1 กุมภาพันธ์ 2567

4. ข้อมูลเดือนมิถุนายน 2566 ภายในวันที่ 12 กุมภาพันธ์ 2567

5. ข้อมูลเดือนพฤษภาคม 2566 ภายในวันที่ 21 กุมภาพันธ์ 2567

6. ข้อมูลเดือนเมษายน 2566 ภายในวันที่ 4 มีนาคม 2567

รายละเอียดปรากฏตามสิ่งที่ส่งมาพร้อมนี้

 จึงเรียนมาเพื่อโปรดพิจารณา

 ขอแสดงความนับถือ



 สิ่งที่ส่งมาด้วย อธิบดีกรมส่งเสริมการปกครองท้องถิ่น

กองสิ่งแวดล้อมท้องถิ่น

ร.อสถ. …………………………......……

ผอ.กสว. …………………………………

ผอ.กง.ปอ. ……….......………………

หน.กง.ปอ. ……….......………………

จนท. …………………………………..….

กลุ่มงานการเปลี่ยนแปลงสภาพภูมิอากาศ

โทร. ๐ ๒๒๔๑ ๙๐๐๐ ต่อ 2112

ไปรษณีย์อิเล็กทรอนิกส์ saraban@dla.go.th

ผู้ประสานงาน นายณัฐพล ฤทธิ์ศักดิ์สิทธิ์ โทร. 08 3018 0118